OSNOVNA ŠKOLA POSAVSKI BREGI

SAVSKA 70, POSAVSKI BREGI

KLASA: 112-01/20-01/02

URBROJ: 238/10-107-20-01

Posavski Bregi, 14.02.2020.

Na temelju članka 29. Statuta Osnovne škole Posavski Bregi, Školski odbor na prijedlog ravnateljice škole dana 14. veljače 2020. godine donosi:

PROCEDURU

PROVJERE VJERODOSTOJNOSTI DIPLOMA I DRUGIH JAVNIH ISPRAVA

O ZAVRŠENOM OBRAZOVANJU

Članak 1.

Ovom procedurom propisuje se postupak provjere vjerodostojnosti diploma i drugih javnih

isprava o završenom obrazovanju radi zapošljavanja u Osnovnoj školi Posavski Bregi (u

daljnjem tekstu Škola).

Članak 2.

Prije sklapanja ugovora o radu ravnatelj Škole će provjeriti kod nadležnog fakulteta, ustanove

odnosno institucije vjerodostojnost diplome, svjedodžbe odnosno druge javne isprave na

temelju koje se sklapa ugovor o radu.

Ako je zbog žurnosti potrebe obavljanja poslova ugovor o radu sklopljen prije provjere javne

isprave na temelju koje se sklapa ugovor o radu, ravnatelj Škole će pokrenuti postupak

provjere najkasnije u roku od 15 dana od dana sklapanja ugovora o radu.

Za zaposlenike koji rade u dvije ili više škola, provjeru vjerodostojnosti isprave za njih obavlja

njihova matična škola.

Članak 3.

Škola upućuje zahtjev za provjerom vjerodostojnosti diplome, svjedodžbe odnosno druge

javne isprave na temelju koje se sklapa ugovor o radu obrazovnoj ustanovi koja je izdala tu

ispravu.

U slučaju da više ne postoji visoko učilište ili druga obrazovna ustanova koja je izdala javnu

ispravu o stečenom obrazovanju čija se provjera vjerodostojnosti traži, zahtjev za provjerom

vjerodostojnosti upućuje se pravnom sljedniku ustanove.

Radi postupka provjere vjerodostojnosti diplome ili druge javne isprave koju je izdala

inozemna obrazovna ustanova, Škola se obraća Ministarstvu vanjskih i europskih poslova

Republike Hrvatske.

Članak 4.

Potvrda dobivene vjerodostojnosti isprave pohranjuje se u dosje radnika u kojem se čuva ostala

dokumentacija radnika.

Članak 5.

Ako se nakon obavljene provjere utvrdi da je diploma ili druga isprava krivotvorena, Škola je

obvezna obavijestiti Državno odvjetništvo Republike Hrvatske i Ministarstvo znanosti i

obrazovanja te poduzeti mjere propisane zakonom, drugim propisom, kolektivnim ugovorom

ili pravilnikom o radu.

Članak 6.

Ova procedura stupa na snagu danom objave na oglasnoj ploči škole.

Članak 7.

Ova Procedura objavljena je na oglasnoj ploči i web stranici Škole dana 17.02. 2020.

Ravnateljica: Predsjednica ŠO:

Renata Koić, prof. Sabina Jagačić, dipl.uč.